সিটিসেল কোম্পানী হচ্ছে বাংলাদেশের মোবাইল ফোনের অগ্রদূত। এরাই সর্বপ্রথম বাংলাদেশে চালু করেছিলো মোবাইল ফোন নামক ছোট্ট কথা বলার যন্ত্রের। মোবাইল ফোন ব্যবহারে সিটিসেলের হাত ধরে বাংলাদেশ গুটি গুটি পায়ে এগিয়ে গেলেও সেই মূহুর্তে টেলি-যোগাযোগ ব্যবস্থার কাঠামোর উন্নতিকরণ ক্ষেত্রে এই কোম্পানীর তেমন কোন পদক্ষেপ ছিলো না। কিন্ত্ত দেরিতে হলেও এই কোম্পানী আস্তে আস্তে এগিয়ে যায় অনলাইনের বিশাল রাজ্যের দিকে। প্রথম পদক্ষেপ হিসেবে ২০০৫ সালে শুরু হয় ইমেইল আদান প্রদানের সুবিধা। সেই সময় কর্পোরেট গ্রাহক থেকে প্রচুর সাড়া পাওয়া যায়। অল্প কিছুদিনের মধ্যে তারাও ছাড়তে যাচ্ছে ইন্টারনেট সুবিধা। জানা গেছে, প্রতি কেবি -তে এর চার্জ ০.০২৫ টাকা + ভ্যাট হতে পারে এবং এই ইন্টারনেট সুবিধা পোস্ট পেইড এবং প্রিপেইড উভয় গ্রাহকই গ্রহন করতে পারবেন।